num_pages: 231
description: Elektroničko se nakladništvo razvija već punih dvadeset godina. Elektronička knjiga izazvala je u sektoru knjige velike promijene, a sve više je prisutna i u izdavačkoj djelatnosti muzeja i galerija. Značajni doprinos razumijevanju elektroničkog nakladništva i njegovih produkata dala je dr. sc. Daniela Živković u knjizi koja se temelji na rezultatima i istraživanjima autoričine doktorske radnje. Autorica je dala definiciju elektroničke knjige "(...) jedna ili više računalnih datoteka omeđenog sadržaja, koje su dostupne javnosti na mreži (mrežna knjiga) ili u materijalnom obliku (na CD-ROM-u, disketi). Uz tekst može donositi sliku i zvuk kao i veze sa srodnim mrežnim stranicama te program za izmjene i dopune.", ukazala na promjene koje su njezina pojava i razvoj izazvali u sektoru knjige, a uključuju suradnju knjižničara, nakladnika i knjižara, pravnika i informatičara. Ukazala je na prednosti suvremene knjige, njezinu praktičnost pri upotrebi i mogućnost promjene sadržaja, poboljšanu dostupnost smanjenim ograničavajućim faktorima kao što su vrijeme, prostor i novac. Uz prednosti elektroničke knjige koja je brz izvor informacija i ekonomičan oblik pohrane i raspačavanja sadržaja, ukazala je i na njezine mane kao što su nepogodnost za čitanje opsežnijih tekstova i slično. Kao ilustrativna građa, u knjizi su korišteni i presnimci naslovnica prvih hrvatskih muzejskih elektroničkih knjiga na CD-ROM-ovima.
language: Croatian
title: Elektronička knjiga
publisher: Multigraf